
UNITAT 0

0.1- Concepte de fenomenologia 


La fenomenologia és una ciència descriptiva que no es pronuncia sobre la vàlua ni validesa del fet que estudia.



0.2- Mètode emprat per la fenomenologia

Observació i descripció interpretativa

0.3- Fenomenologia del fet religiós

Comprensió del fet religiós en la seva totalitat des de l’anàlisi i interpretació de les diverses manifestacions històriques amb l’objectiu de comprendre la seva estructura significativa i la llei que regeix el seu desenvolupament.

UNITAT 1.


Algunes qüestions bàsiques.


1.1. El sagrat.

1.1.1. L'experiència del sagrat.

	Uns homes diuen estar relacionats amb allò que és sagrat, amb una realitat que és digne de veneració, de màxim respecte. Aquesta realitat és totalment altre d’allò que és quotidià. Atenent a l’etimologia, “sagrat” vol dir “separat”.  

	El sagrat, en quan que és manifestació d'allò que és sobrenatural, diví, es presenta com una cosa nova, insòlita, no habitual, fora del marc normal de l'existència. Provoca, en primer lloc, una actitud de sorpresa o de curiositat. Després, es produeixen dues reaccions oposades: una de repulsa, por, horror; i una altra d'atracció o admiració.

	El sagrat, és anomenat per Rudolf Otto "el numinós" (del llatí Numen numinis: el diví). Va proposar aquest nom per desvincular el sagrat, el sant, de tota connotació moral (allò que és bo, allò que és dolent) i racional (causa primera). Es descrit com misterium i l'analitza descomposant els elements de l'experiència religiosa en dos: un d'atracció (fascinans) i un altre de por (tremendum).[footnoteRef:1] [1:  Alguns d’aquests elements es poden veure en el film KIRIKÚ I LA BRUIXA. Amb aquesta pel·lícula estem en condicions de recular a la recerca dels orígens de les nostres creences.] 


	Els principals àmbits del sagrat per a l'home primitiu són:
	- Les forces físiques, beneficioses o perjudicials: pluja, llamp...
	- Les forces biològiques positives o destructives: sexualitat, malaltia...
	- Les forces psíquiques extraordinàries: els herois...
	- Els valors morals que van més enllà de l'egoisme: fidelitat a la paraula que s'ha donat, justícia social...
	- La mort com a força destructora que l'home no pot dominar i com a possibilitat d'acomplir el desig de sobreviure i arribar a la comunió interpersonal definitiva.
	- La contemplació de l’harmonia universal de persones i coses.

	L'home primitiu arriba a l'experiència del sagrat a través de les mateixes circumstàncies que viuen, sobre tot de la naturalesa. Una vegada, però, han descobert el sagrat, miren de posar-lo en un món apart, inaccessible per a l'home.[footnoteRef:2] [2:  Un exemple el trobem en el documental MONS PERDUTS: ABORÍGENS. En allà els aborígens australians parlen de com d’inaccessibles es troben les pintures dels abrics i en fan una explicació.
] 



	En les civilitzacions cultes el punt originari de l'experiència del sagrat és el descobriment dels valors. Es podria pensar que l'home culte no tindria experiència del sagrat, però, de fet, aquesta experiència és universal, encara que no uniforme. L'experiència del sagrat és donada a l'home culte per l'experiència dels valors fonamentals de la vida: bé, bellesa, veritat...
	Hi ha una doble manera d'experimentar els valors: Una, en l'experiència d'aconseguir un valor molt estimat i desitjat; l'altre, en ser privat d'un valor que un no volia deixar. Segons això parlarem d'experiències de plenitud i d'experiències de buit.
	Una persona que se sent realitzada i completa gaudeix d'una experiència de plenitud. Alguns exemples poden ser: grans èxits, moments de creació estètica, l'activitat sexual, una guarició inesperada... En aquestes experiències es constata una pèrdua de la relació espai-temps, que val la pena viure la vida, intensa alegria, admiració...
	És una experiència de buit la d'aquella persona que ha estat privada d'alguna cosa molt volguda. La sensació és la contrària a la que ens fa sentir plens i realitzats. Alguns exemples: Consciència de l'envelliment, que la mort no es pot evitar, d'impotència davant realitats que m’ultrapassen, de dubtes sobre les qüestions que parlen del sentit de les coses i de la vida.
	Es més fàcil d'arribar a l'experiència del sagrat per la via de les experiències de buit. En les de plenitud, l'home tendeix a creure's autosuficient. La condició humana, necessitada de redempció, es troba millor en les experiències de buit.
	L'experiència del sagrat a les civilitzacions cultes és un estat psicològic provocat per alguna experiència profunda de la vida humana, en la qual ens trobem sense pretendre-ho.

	En les civilitzacions tècniques, que es basen en un coneixement científic i sistemàtic de la realitat, i que d'aquest coneixement estableixen tècniques per a dominar la naturalesa, sembla que es tendeixi a una era post-sagrada. L'experiència religiosa es fonamentaria en les frustracions humanes i, en la mesura que aquestes desapareguin, gràcies al progrés científic i tècnic, ja no tindria sentit l'experiència del sagrat. De fet, però, l'experiència del sagrat es fonamenta no en la falta de progrés científic i humà, sinó en qüestions inherents a la condició humana: la mort, el patiment moral, la presència del mal en el món, la nostra incapacitat de domini de les nostres forces interiors, el nostre buit interior.
	De fet, paral·lelament a la dessacralització de la naturalesa, van sorgint d'altres realitats que impressionen l'home modern. Fins i tot, faran que l'home actual tingui una experiència del sagrat més pura que la dels seus avantpassats. Aquestes realitats són: Primera, l'home se sent més protagonista de la història, ell mateix decideix el desenllaç d'aquesta trajectòria històrica. Segona, un creixent respecte per cadascuna de les altres persones,  en les que veiem quelcom que s'ha de respectar. Tercer, la responsabilitat del poder que l'home te a les seves mans.

	La realitat que origina l'aparició del sagrat l'anomenem amb el terme "misteri". Potser s'hagi arribat a fonamentar el sagrat en el "misteri del sentit de l'existència" quan la ciència resol d'altres interrogants que, abans, portaven a respostes de caire religiós.

1.1.2. El contingut del sagrat

	Amb l'expressió "el sagrat" designem un nou ordre de realitat experimentat per l'home.
	Una realitat religiosa és considerada com a diferent de tota la resta de realitats ordinàries.
	Aquest trencament manifesta dos ordres a considerar: el sagrat i el profà.
	El sagrat i el profà no són tan diferents en quan a la seva naturalesa. El sagrat, més que un món apart, és el trencament en la monotonia de l'existència i en la homogeneïtat de la realitat. Es veuen les coses d'altra manera i es viu d'una altra forma.
	Amb el sagrat la vida de l'home s'organitza en torn un nou eix i adquireix una nova dimensió.
	L'home es posa en contacte amb una realitat superior i diferent a tota la resta de coses. En parlem d'aquesta nova realitat anomenant-la: "transcendència".[footnoteRef:3] [3:  La qüestió religiosa està present al món... 
BARAKA

I constitueix part de la idiosincràsia humana…
EL ZOO HUMANO (BBC).
En molt poc temps la nostra manera de viure ha canviat radicalment; hem deixat de ser nòmades i caçadors i ens hem convertit en ciutadans moderns i civilitats, aliens als instints de supervivència que ens marcaven en temps passats. Malgrat tot, això no és del tot cert. Ara formem una «supertribu» que requereix els mateixos estímuls i sensacions dels nostres avantpassats. Pertanyem a un determinat grup social i cultural, necessitem identificar-nos amb alguna doctrina o ideologia i, alhora, rebutgem les maneres de pensar contràries a la nostra, en moltes ocasions de manera violenta. Un clar exemple ens el donen els esdeveniments esportius que, convertits en una mena de rituals sagrats, s’assemblen a l’antiga pràctica d’anar a caçar; el que passa és que ara el premi no és un animal per a menjar, sinó quelcom més intranscendent com la victòria sobre l’equip rival. Hem passat de les cabanes de fang als gratacels de les grans metròpolis, però l’evolució tecnològica va més accelerada que l’evolució cultural. Vivim en un món regit per la mateixa naturalesa humana en el que l’única cosa que ha canviat és l’escenari en el que desenvolupem les nostres vides.
] 



1.2. La divinitat

	A la religió, Déu ha trigat molt a arribar

	El sagrat, identificat com el numinós, és el terme originari de l'actitud religiosa. Déu o els deus són tant sols aparicions posteriors.[footnoteRef:4] [4:  Exemple: Indis poturo. No creuen en l’existència d’un Déu o Ésser Superior. Creuen en molts esperits que viuen a la selva i en el món que els envolta.] 


	Això que acaben de dir, per a nosaltres, pot resultar sorprenent. Per a una persona formada religiosament en el context de les grans religions profètiques (judaisme, cristianisme, islamisme), la realitat determinant del món religiós es Déu i, més concretament, el Déu propi de cadascuna d'aquestes religions respectivament. Sagrat en aquestes religions es tot allò que te relació amb aquest Déu de que parlen. És persona religiosa o sagrada la que manté una relació amb Ell; llibres sagrats, els que contenen la seva revelació als homes; coses sagrades, les reservades al culte. Per a aquestes religions, Déu és la paraula i la realitat clau; és el que determina el caràcter sagrat de tot el que arriba a tenir aquesta denominació. Ara bé, només cal fixar-se en d'altres manifestacions del fet religiós per a poder veure formes de religió en les quals Déu no ocupa aquest lloc determinant.
	Si es vol comprendre, doncs, no només una determinada forma religiosa, sinó el món del sagrat comú a totes aquestes formes, haurem de prendre consciència de que Déu o els deus són manifestacions del caràcter sagrat, sense cap dubte; però, a més, haurem de saber que la realitat del sagrat no queda reduïda a aquesta fórmula particular de contemplació del misteri, del transcendent, del numinós.  
	Totes les formes de divinitat tenen en comú el seu caràcter de misteri. Però no totes les religions cerquen el misteri al darrera de la realitat d'unes divinitats personals.

	Fet aquest aclariment, podem aprofundir una mica més en les religions d'orientació profètica. Aquestes religions són les que el misteri apareix sota els trets d'un Déu fortament "personalitzat". El caràcter "transcendent" o "absolut" d'aquest Déu es manifesta als homes. Si Déu no actués donant senyals de la seva presència, seria del tot impossible a l'home d'accedir-hi fins a Ell. La transcendència divina implica que la realitat divina sigui incomprensible, incognoscible, inaccessible per a l'home. L'home, de no ser per un acte previ de la divinitat transcendent, mai no podria posar-se en contacte amb aquesta realitat que l'ultrapassa. El caràcter totalment diferent de Déu respecte de l'home fa que aquest home no sigui capaç per si mateix de trobar el rastre de Déu. 
	El subjecte religiós te plena consciència de la seva incapacitat. Per això experimenta l'acte religiós com a resposta d'una prèvia crida provinent de Déu. La recerca de Déu es interpretada sempre com a resposta a una iniciativa duta a terme de part de Déu.

	A continuació descriurem alguns aspectes comuns a totes les configuracions religioses de la divinitat.



	El Déu del destí i de la Providència

	Amb l'expressió "Déu del destí" volem expressar que les figures de la divinitat representen sempre una realitat que intervé en la vida de les comunitats i dels individus decidint la seva sort de forma definitiva. Fins i tot entre els pobles primitius, la representació d'un ser suprem conté els trets d'un ser del qual depenen el be i el mal, per tant, el destí dels individus i de les comunitats. El mateix tret caracteritza les figures de la divinitat que en algunes religions politeistes representen el Déu suprem com són el cas de Zeus o Júpiter (de les mitologies grega i llatina) o Odín (la figura corresponent a les altres dues segons la representació germànica). A aquests, els atributs de la saviesa, l’omnipotència i el caràcter de creadors que se'ls atribueix fan que d'ells en depengui la sort i destí dels mortals.

	Un altre aspecte de la divinitat és el que correspon a l'idea de providència: afirmació d'una realitat sobrenatural capaç de respondre a les necessitats humanes, realitat que és fonament objectiu i rector de l'univers, font personal, conservador del valor, norma suprema de conducta i objecte d'adoració, guia de l'home des del bressol fins a la sepultura i esperança d’immortalitat.
	En la representació de la providència tindríem, doncs, la més clara manifestació del caràcter actiu i viu del misteri tal com ho viu l'home religiós.

	Representació personal del misteri

	El subjecte religiós atribueix al misteri el caràcter personal. Les religions representen la divinitat sota una forma personal. Ni tant sols les religions anomenades "impersonalistes", bé per representar la divinitat com a unitat o bé perquè renuncien a tota representació de la divinitat, deixen de tenir consciència de la divinitat com a quelcom personal car segueixen considerant que l'home es relaciona amb el misteri com a resposta a una prèvia crida de part seva.

1.3. La creença

	S'ha dit que la fe és una resposta, una trobada i una aposta: resposta  al do de Déu que inicia la trobada amb l'home exigeix un compromís, una aposta.

	La fe no és una simple possessió estàtica de quelcom que ens és donat, una vegada per sempre, sinó que tots els dies el creient ha de renovar-la, no sense patiment o satisfacció.

	El text següent és del Dr. José Luis López Aranguren:

	"La fe no es algo que se tiene porque se ha adquirido intelectualmente a través de nuestras pruebas racionales. La fe es dada, es un don de Dios, y, en cierto sentido, nos tiene ella, mucho más que nosotros a ella. La fe tampoco es genuinamente tal cuando se da como meramente recibida por creencia heredada de padres y abuelos. En mi pueblo, en mi país, dentro de nuestra tradición, siempre se ha creído; es el extremo opuesto, por inerte y conformista, de aquella otra concepción de la fe como adquisición o conquista personal. La fe genuina nos es dada en un plano superior al de esos dos: ni conclusión de un razonamiento ni credulidad supersticiosa, convencional o pueril" 

1.4. Experiència religiosa, fet religiós i religió.

1.4.1. 	L'experiència religiosa de l'home o, el que és el mateix, la relació de l'home amb el misteri, afecta en diversos aspectes la persona. Aquests aspectes seran diferents mitjans d'expressió d'aquesta actitud religiosa.
	De l'actitud religiosa sorgeix:

-Una expressió racional a través de les múltiples funcions del pensament religiós.

-Una expressió cúltica amb actituds en espais i temps concrets

-Una expressió ètica, a través de l'acció humana

-Una expressió institucional sobre la dimensió comunitària de l'home 

	L'actitud religiosa, difractada en la polifacètica condició humana, només es realitza a través d'uns actes concrets. Aquests actes derivats d'una actitud religiosa -i que, alhora, són la seva concreció- resulta que són, cadascun per separat, un determinat fet religiós.[footnoteRef:5] [5:  Podem acompanyar a la recerca de les seves arrels, identitat i compromisos un jove adolescent nord-americà:
EL CAMÍ DEL GUERRER
] 



1.4.2. Els fets religiosos: expressions de l'actitud religiosa.

1.4.2.1. Realitat racional

El mite i les mitologies

La paraula mite prové del grec "mythos", que vol dir "paraula, conte, notícia, faula". 
Un mite, etimològicament parlant, és un relat que explica oralment notícies o fets fabulosos.
Un mite pot aportar una convicció que arrela molt en la gent, però que no es pot sostenir des del punt de vista racional. 
El significat simbòlic que aporta normalment és ric i subjecte d’interpretacions profundes.

En el mite existeix una expressió a través de paraules de l'experiència que l'home s'ha fet de la realitat transcendent que l'envolta i que li causa sorpreses, que l'interroga, que el produeix por, incerteses... 

	Quan els mites s'ordenen i es sistematitzen, llavors neixen les mitologies. A nosaltres ens és ben coneguda la mitologia grega perquè hi ha nombroses referències als mites clàssics dels grecs en la literatura i en les belles arts de la nostra cultura.
Els mites grecs ens han arribat a través de la literatura grega antiga, que és principalment mitogràfica, i també a través d'autors que es dedicaven a recollir les contalles que circulaven en aquell temps per Grècia.
 	Hesíode, poeta grec ce la segona meitat del segle VIII a.C., va escriure Teogonia, en què exposa l'origen de l'univers i dels déus; i Els treballs i els dies, una visió sobre la condició humana en clau mítica. També del segle VIII a.C. són els poemes èpics atribuïts a Homer: Il·líada (la història de la guerra de Troia) i Odissea (el retorn de l'heroi grec Ulisses a la seva pàtria després de la guerra de Troia). Posteriorment, els poetes tràgics grecs del segle V a.C. Èsquil, Sòfocles i Eurípides van exposar en les seves tragèdies els mites antics amb un llenguatge nou, no tan religiós i més comprensible. Aquesta tradició tràgica va ser tractada també per Luci Anneu Sèneca (segle I d.C.), autor hispano-romà nascut a Còrdova. 
	La recreació èpica dels mites, després de la Il·líada i l'Odissea, va ser cultivada pel grec Apol·loni de Rodes (segle III a.C.) en l'obra Els argonautes (història del viatge de Jason per trobar el toisó d'or) i pel poeta llatí Virgili (segle I a.C.) en l'obra Eneida (història de l'heroi troià Eneas i del seu viatge fins a Itàlia).
	Les recopilacions de mites més conegudes de l'antiguitat són la Biblioteca de relats mitològics, del grec Apol·lodor (segle II a.C.), les Metamorfosis, del poeta llatí Ovidi (finals del segle I a.C.), i el llibre Faules, del romà Higí (finals del segle II d.C.). 

	Encara que ens podem entretenir amb alguns dels mites grecs, haurem de veure també com d'altres pobles han tingut també els seus propis relats mítics que responien a les seves preguntes sobre la creació del món, sobre la creació dels homes, sobre l'origen del mal i la mort, sobre l'origen dels béns de cultura... 


La doctrina religiosa

	La doctrina religiosa es diferencia del mite en que els conceptes que utilitza són més abstractes i elaborats.

	Els primers elements de la doctrina religiosa són les fórmules usades en el culte.
	En segon lloc, estan els símbols de la fe, credos que expressen en síntesi els continguts de la fe.
	El dogma, o els dogmes, els tenim quan algun grup religiós formula amb claredat alguna veritat per tal d'evitar expressions deformades de la mateixa. Els dogmes  arriben  a ser expressió normativa de la fe d'una comunitat sencera. 


1.4.2.2. Realitat cúltica i ètica
 
L'expressió de l'actitud religiosa en l'acció de l'home pot resumir-se en les categories del culte i del servei a la divinitat.
 
El culte
 
L'actitud religiosa s’expressa activament. Ho fa en accions que es concreten en determinats espais i moments. La manera de viure aquesta relació dona lloc a la determinació llocs i temps considerats sagrats.
 
La festa és el moment culminant d'un temps viscut en relació amb la divinitat. 

Les accions amb les quals es manté relació amb la divinitat donen pas al culte. El clima de culte està fomentat per determinades accions: cants, danses, ornaments...però aquest complex fenomen exterior ha de ser viscut amb una disposició interior que fonamentalment consisteix en el reconeixement del Misteri i que pot traduir-se en adoració, lloança, acció de gràcies, petició...

El servei a la divinitat

	L'home religiós es comporta d'acord amb unes conviccions. La conseqüència: tota religió propugna una moral, un comportament guiat per uns valors. 
1.4.2.3. Realitat de sentiments i emocions.

	El tercer mitjà d'expressió de l'actitud religiosa el realitza l'home religiós a través de la manifestació dels seus sentiments i emocions.

L'emoció

	Les manifestacions de l'actitud religiosa estan envoltades d'un clima emocional, festiu, fet d'impressió de novetat, de joia... que es mostra de mil formes i que és producte de l'emoció religiosa.

L'art

	La plasmació dels sentiments religiosos es pot fer a través de les diferents manifestacions artístiques.[footnoteRef:6] [6:  Podem veure pintures simbòliques i rituals del sindis navajos al darrer episodi de la sèrie “El mono desnudo”, titulat “Más allá de la supervivencia” (minut 43).] 




1.4.2.4. Realitat comunitària organitzada

	Les persones que tenen experiència religiosa es reuneixen en magnituds socials dotades de lleis pròpies.
	La religió apareix sempre com un fet que afecta un grup humà i no a persones aïllades.

1.4.3. La religió

	El conjunt de pràctiques religioses (o fets religiosos), juntament amb les creences que les fonamenten són el que constitueix el que anomenem religió.

UNITAT 2.

Els mites.

2.1. Llenguatge religiós.

	El llenguatge religiós és l'intent de l'home de parlar de la realitat que el transcendeix, que va més enllà de la seva experiència quotidiana. El llenguatge religiós el podem exemplificar, com ja sabem, amb es relats mítics.

2.2. Què són els mites i quina és la seva funció?

Els mites són l'expressió primitiva i espontània de la realitat tal i com l'home la percep intuïtivament, no tal i com la veu després de reflexionar lògicament i científica.
Els relats mítics expliquen realitats o esdeveniments cabdals expressats amb intensa participació de la fantasia i l'afectivitat. 
Els mites deuen la seva existència a la voluntat d’explicar determinades vivències. Normalment tot mite amaga una veritat, però és una veritat amagada sota la superfície d'un conte. 
El mite fa pensar: dona uns valors i dóna un sentit a les coses. 
El mite diu que hi ha coses que tenen més importància que d'altres. 
El mite pot tenir també un valor exemplar, és a dir, pot mostrar com s'ha d'actuar i com no s'ha d'actuar.
El mite transmet una concepció molt gràfica de la divinitat i de la natura.

2.3. Diferents tipus de  mites.

	Les històries mítiques dels pobles antics tenen com a temes principals l'origen del món, dels déus i els homes, dels pobles o les races, dels animals, les plantes i els minerals, dels astres, dels costums de la societat, del món dels morts, etc. És a dir, tracten de tot allò que la humanitat ha intentat sempre saber: d'on venim, què som, on anem, per què som aquí, què hi ha després de la mort, per què les coses són com són, etc.

2.3.1. De creació del món.

	És el fonamental i ha pres diferents formes segons les diverses cultures:
	- Creació mitjançant una sèrie de naixements.
	- Creació mitjançant la lluita i victòria sobre el caos.
	- Creació mitjançant l'acció de separar el món.
	- Creació per la paraula.

2.3.2. Mites de creació de la humanitat.

	Els mites parlen també de l'origen dels éssers humans.




2.3.3. Mites sobre l'origen d'una tribu o poble.

	Algunes d'aquestes narracions parteixen de la rebel·lió davant el pare primitiu. Aquesta rebel·lió produeix la culpabilitat col·lectiva i porta a l'adoració d'aquest pare, representat per un animal (tòtem) la caça del qual es prohibeix (tabú), llevat dels dies assenyalats en els que s'aixeca la prohibició.[footnoteRef:7] [7:  Ens entretindrem en l’explicació de diferents mites de creació que, alhora, comprenen, elements explicatius de la creació de tota la humanitat o del propi poble... THE BIG MYTH
Dels indis txucaramae podrem saber quin és l’origen de la seva estança a la terra.
Els inques presenten molt bé l’origen del seu propi poble davant altres “incivilitzats” 
https://www.youtube.com/watch?v=aH4LegWbeH4
] 


2.3.4. De l'origen dels béns de la cultura

L’origen de l’agricultura segons la mitologia
L’origen de la ramaderia segons la mitologia
L’origen de l’escriptura segons la mitologia

El foc i la seva importància “cultural”.[footnoteRef:8] [8:  Dels indis Awa-guaja. Veurem com expliquen l’origen del foc.
També es pot veure l’explicació de l’origen del foc que en fa el poble gogo (poble bantú que viu a Tanzània). “La conquista del fuego” a: La serpiente generosa y otras fábulas de África. Ed Mundo Negro. Madrid 1987. pp.68-71.
] 


2.3.5. De l'origen de la màgia i les arts.[footnoteRef:9] [9:  En la cultura nórdica, Draupnir o Draupner era l’anella màgica que li va donar a Odin el nan Brok, qui la va crear juntament amb el seu germà Sindre. Aquest tenia el poder de fer vuit còpies d’igual valor, cada nou nits. Més tard, Odin posa l’anell en la pira funeraria de Baldr, que la hi tornarà per mans d’Hermod.
] 


Alerta sobre el perill de la màgia.
Aprenent de bruixot, de Walt Disney en l’obra Fantasia ho deixa entreveure.
Un bruixot pot deixar en forma de micos als homes als que havia donat aquest aspecte per tal de salvar-los; la feina queda a mitges.
Segons quina màgia pot girar-se en contra; només cal recordar la història del rei Mides.

2.3.6. Dels mons superior i inferior. Mitologia natural i astral.

	En moltes religions la naturalesa en general es personifica i rep un valor sacre; tot es mitifica: la muntanya, el riu[footnoteRef:10], l'arbre, l'aigua... i rep un esperit, una ànima, una força. [10:  Veurem l’explicació mitològica de l’origen del riu Ganges.
] 

	El mateix passa amb el sol, la lluna i els estels.[footnoteRef:11]  [11:  Recordem el mite de creació inca. The big myth. El que hem vist que passa en l’explicació dels inques no és una excepció.] 


Relat del descens del Ganges (Mare o deessa Ganga) a la terra.-
Per començar, hem de comprendre que en l'hinduisme, el riu Ganges està personificat sota la forma d'una deessa: Maa Ganga (mare Ganges) o Ganga Deví (deessa Ganges). Segons la mitologia hindú, el déu Brahma va crear a la deessa Ganga a partir de la suor que va recollir del peu de Vishnú. Explica la llegenda que el rei Sagara va tenir 60 mil fills. Cert dia, el rei honorava els seus déus en una cerimònia en la qual participava un majestuós cavall, el seu preferit. Però el déu Indra, molest i gelós, va fer-se amb el cavall i va fugir. El rei Sagara va enviar en la seva cerca a tots els seus fills, que van recórrer la terra d'extrem a extrem buscant l'animal fins que el van trobar, a l'inframon, menjant al costat d'un captaire.
Els fills del rei Sagara van maltractar el captaire, suposant que era el lladre, però aquell va aixecar la vista i la seva mirada ardent va convertir en cendres, al moment, als 60 mil fills del rei. Aquelles ànimes van quedar vagant sense rumb, fins que el rei Bhagiratha va implorar al déu Brahma que permetés intervenir la deessa Ganga, per tal que baixés fins a l'inframon i toqués amb les seves aigües purificadores les cendres dels difunts, permetent-los així pujar al cel.
Brahma va acceptar, però la deessa Ganga li tenia por a les altures i volia evitar la caiguda des del Cel fins a la Terra. Així que el déu Shiva va decidir ajudar, esmorteint la caiguda amb els seus cabells. I Ganga es va llançar des del cel a través dels cabells de Shiva, a l'Himàlaia, conformant en la seva impressionant caiguda diferents rierols i afluents.
La deessa Ganga es llança a través dels cabells de Shiva. Tanmateix, això va provocar un fort soroll a la zona, just on es trobava meditant el savi rei Jahnú. La seva ràbia va ser tanta que va decidir empassar-se totes les aigües del riu.  Els déus van haver d'intercedir de nou, aconseguint que el rei Jahnú deixés anar la deessa i permetés continuar la seva missió. La deessa Ganga havia perdut molt de temps, per la qual cosa Bhagiratha es va oferir per portar-la a tota velocitat en el seu carro màgic, a través de tota l'Índia fins a arribar a l'oceà, on es trobava l'entrada a l'inframon i on va poder per fi alliberar les ànimes dels 60 mil fills de Sagara, banyant les seves cendres amb les seves aigües.[image: La diosa Ganga lanzándose a través de los cabellos de Shiva]

2.3.7. Dels monstres i animals mítics[footnoteRef:12] [12:  Les diferents religions poden tenir visions diferents d’uns mateixos animals. Ho podem veure amb…DEUS I DIABLES.- COCODRILS, SERPS, TAURONS, SIMIS, GRANS FELINS
] 



2.3.8. De missatgers divins[footnoteRef:13] [13:  Un gran missatger de Déu, per a la cultura jueva, és Moisès.
EL PRÍNCEP D’EGIPTE (SELECCIÓ)
] 




2.3.9. D'herois
	
Oferim l’exemple d’una dona valenta. La protagonista es diu Moremi i és qui, amb intel·ligència salva el seu poble: els ioruba (Nigèria). Ocupa un lloc honorífic en la seva mitologia.[footnoteRef:14] [14:  Veure: “Mujer valiente” a: La serpiente generosa y otras fábulas de África. Ed Mundo Negro. Madrid 1987. pp.83-85 ] 

En la mitologia grega és famós l'heroi Hèrcules. Va haver de fer dotze treballs mítics.


2.3.10. De mort i resurrecció
Un altre dels temes que es repeteix en els relats mítics és el de l’origen de la desgràcia i la mort.[footnoteRef:15] [15:  Podríem veure tres exemples: Mite dels dinka (Sudan); mite del poble kaluana (Nova Guinea); mite de Pandora, grec. Veure el llibre JOSA I TORRES, Isabel (et alt.): El fet religiós. Ed Claret. Barcelona, 1998. pp.83s.] 

De mort i resurrecció és exemple clar el mite d’Osiris. Osiris tenia un germà més petit i que l’odiava: Set. Set el va fer caure en un parany i l’esquarterà dispersant-ne els bocins. Les restes d’Osiris, però, les recuperarà la seva esposa Isis (amb l’ajuda de Neftis, esposa de Set). El cos es restituirà a la forma originària i, gràcies a l’embalsamament, es farà incorruptible. La màgia d’Isis retorna a la vida Osiris, el qual engendrarà a Horus; i Horus venjarà el seu pare en vèncer Set i els seus aliats.
Osiris, ressuscitat, esdevé el déu dels morts i de la vegetació (que mor i es renova cíclicament).[footnoteRef:16] [16:  Es pot trobar un resum a de la llegenda a: VÁZQUEZ BORAU, José Luis: El Hecho Religioso. Ed San Pablo. Madrid, 2003. p.50] 



UNITAT 3

Festes i ritus

L'expressió de l'actitud religiosa en l'acció de l'home pot resumir-se en les categories del culte i del servei a la divinitat.
 
El culte
 
L'actitud religiosa no pot quedar-se en la pura interioritat, sinó que necessita expressar-se. L'home està en relació amb el Misteri en l'espai i en el temps. La manera de viure aquesta relació dona lloc a la determinació d'uns llocs de l'espai i d'uns moments del temps que seran considerats sagrats.[footnoteRef:17] [17:  Sobre el paper del ritual es poden seguir les consideracions de SMITH, H: Las religiones del mundo. Círculo de Lectores. Barcelona, 2002. P.341-342. Apud: VÁZQUEZ BORAU, José Luis: El Hecho Religioso (Símbolos, Mitos y Ritos de las Religiones). Ed San Pablo. Barcelona, 2003] 

 
La festa és el moment culminat d'un temps viscut en relació amb la divinitat. Les accions amb les quals es manté relació amb la divinitat donen pas al culte. El clima de culte està fomentat per determinades accions: cants, dances, ornaments...però aquest complex fenomen exterior ha de ser viscut amb una disposició interior que fonamentalment consisteix en el reconeixement del Misteri i que pot traduir-se en adoració, lloança, acció de gràcies, petició...


3.1. Les festes

	L'home religiós es construeix a si mateix apropant-se, per imitació, als models divins que estan continguts en els mites. Per això és tan important el record de l'esdeveniment mític.
	La reactualització dels mites es fa a través de les festes que permeten els homes de viure periòdicament en presència dels déus.

3.2. Els ritus.

3.2.1. Definició i funció dels ritus.
	Dintre de les festes, els esdeveniments mítics es repeteixen, es reactualitzen mitjançant els ritus.
	La paraula "ritu", etimològicament, inclou la idea d’observança i pulcritud; vol dir fer bé les coses, actuar d'acord amb l'acció divina.
	La funció dels ritus és fer presents de nou les accions divines i produir la unió amb la realitat sagrada. Els ritus representen i fan possible que novament es produeixin les accions sagrades; d'aquesta manera és possible de unir-se amb la realitat sagrada. Els ritus representen i fan observables les mateixes accions divines.

3.2.2. Diferents tipus de ritus.

3.2.2.1. De purificació 
Els ritus de purificació tenen la finalitat de treure els obstacles que existeixen per a unir-se amb la divinitat o per a ser-ne dignes d’estar en comunió amb el misteri. Hi ha ritus de defensa contra els esperits dolents, ritus de neteja i purificació que comporten pràctiques amb foc, amb aigua o de dejuni.
Aquests rituals que pretenen la unió o la comunió amb les divinitats (o altres entitats  superiors) serveixen per a apropar-se al misteri a través de les realitats sagrades com ara llocs, paraules, gestos... Destaquen l'ofrena i el sacrifici. 
	El sacrifici és una acció simbòlica gràcies a la qual l'home reconeix la sobirania de la divinitat per damunt seu. El sacrifici, inicialment, pot entendre’s com una simple ofrena de les primícies de la collita. Es reconeixia així que els béns de què es frueix són deguts a una entitat superior, potser un pare del cel. Més endavant, l'home es considera propietari del que produeix i el sacrifici es converteix en símbol de renúncia voluntària als béns. Els ritus de destrucció som també senyal de renúncia; aquests s'interpreten com a accions eficaces que converteixen els sacrificis en objecte sacre. 
	Altres sacrificis poden tenir el sentit de donar aliment a la divinitat.
	En el sacrifici pot ser important el foc com a signe sagrat i la sang com a principi de vida.[footnoteRef:18]  [18:  Ho podem veure en documentals:
NOVA GUINEA: ELS ÜLTIMS PRIMITIUS, EL POBLE DE LES MUNTANYES 
També es podria veure:
SACRIFICIS HUMANS
] 

	Més enllà de la purificació que fa digne l’home religiós, es pot aspirar a la comunió amb la realitat superior o suprema. Els ritus d’il·luminació tenen com a objecte intentar la visió de la realitat divina. Són freqüents en les religions mistèriques.[footnoteRef:19]  [19:  Religió que intenta transmetre el coneixement a través de l'experiència. Presenta misteris que no es planteja explicitar, ja que els detalls doctrinals s'han de conèixer a través de l'experiència iniciàtica ritual i no mitjançant la paraula o la raó.] 


3.2.2.2. De fecunditat
Actes pels quals els homes han procurat l’expansió i el manteniment de la vida en qualsevol de les seves manifestacions, vegetals, animals o humanes. [footnoteRef:20] [20:  Les santantonades en resulten del reciclatge cristià d'arcaics ritus propiciatoris del pas de l'hivern a la primavera i de la fecunditat del bestiar i els conreus.
Es pot veure, per a tenir informació addicional ben curiosa: http://www.cervantesvirtual.com/obra-visor/ritos-de-fecundidad-y-embarazo-en-la-tradicion-cacerena/html/] 

Molts d’aquests actes rituals es relacionen directament amb la fecunditat humana, més enllà de la fecunditat dels ramats o la fertilitat de la terra. La circumcisió i altres pràctiques sexuals tenen sovint com a objectiu aconseguir la fecunditat de les dones. L’esterilitat és vista com un mal que prové de l’exterior, sigui per una falta ritual pròpia o dels avantpassats, sigui per un malefici dels enemics. Però la força de la vida pot ésser defensada o recuperada si hom accepta de sotmetre's al ritual adequat.

3.2.2.3. De naixement
Davant del naixement hi ha la fascinació davant una nova vida. Les societats primitives creuen que el naixement està relacionat amb la reencarnació. El naixement era entès com el pas del món dels morts al món dels vius. Per tenir garanties d'èxit es necessitava la companyia i protecció dels déus. El nen o la nena rep solemnement la imposició d'un nom. Es presenta a l'infant a les divinitats. S'agraeix la seva vida i se li demana força i vitalitat. Els pares novells canvien el seu estatus social accedint a la paternitat.

3.2.2.4. D'iniciació
Representa l’accés al món dels adults. Són ritus de pas rituals de separació. Per abandonar la situació inicial es realitza la purificació, potser amb aigua, foc, dejuni... amb la intenció d’eliminar els obstacles. Les cerimònies rituals són presidides per la persona més important del grup. Tindrà lloc en un espai sagrat i es faran servir paraules i gestos especials, mediacions i expressions de la seva creença religiosa.[footnoteRef:21] [21:  Exemple dels indis txucaramae.- Han de fer malbé un niu de vespes.
També  LA SELVA ESMERALDA presenta rituals d’iniciació, de il·luminació, de matrimoni, d’invoació a les forces de la natura...
Hi ha un documental interesant sobre el tema: Fer-se home a Africa] 


3.2.2.5. De matrimoni 
Ritus de matrimoni sovint els rituals d'iniciació i matrimoni es troben connectats. El matrimoni és a tot arreu una institució regulada per lleis i per costums´. Es cerca la companyia i protecció dels déus per afavorir la fecunditat. S’ofrenen blat, arròs o productes similars. La cerimònia és presidida per la persona sagrada del grup, en un espai sagrat i es faran servir paraules i gestos especials, mediacions i expressions de la seva creença religiosa. Participa tota la col·lectivitat i les famílies dels nuvis tenen un lloc destacat.

3.2.2.6. De guariment

3.2.2.7. De mort o funeraris
Ens preguntem quin és el destí de les persones quan moren. Les societats primitives creuen que la mort és el trànsit final a una vida superior i més plena: “el món dels esperits”. La mort és el pas del món dels vius al món dels morts. Cal que el difunt abandoni la família i la societat en què ha viscut. Les cerimònies rituals funeràries són presidides per la persona sagrada del grup. La comunitat vol manifestar l’agraïment i satisfacció per la vida del difunt i alhora estan tristos per la seva mort. Les cerimònies comencen pels ritus de purificació. Separen el cadàver del seu àmbit anterior. S’allunya el contagi de la mort. Es presenta al difunt a las divinitats. Viatge llarg i difícil al món dels morts. 

3.2.2.8. Estacionals
Els canvis d'estació poden ser moments dramàtics per a la societat. Cal assegurar el temps d'esplendor a la primavera després del dur hivern. Tot ha de recomençar. Hi ha rituals per provocar la fertilitat dels camps. S’aprofita l’oportunitat de total purificació: foc, dejuni... Se separa el mal de l'any vell i es desitja el millor per a l'any nou.


3.3. Temps sagrat i temps profà.

Així com la presència d’allò que és diví en un espai sacralitza aquest espai, també una gesta, una acció dels déus, marca el temps fent-lo sagrat.

	La festa religiosa és l'actualització, el tornar a fer quelcom que ja va passar en un altre moment.

	El temps sagrat és sempre igual a si mateix, no canvia, no s'esgota, és recuperable i repetible. A través d'aquest temps sagrat, l'home religiós fuig del present per a introduir-se, d'alguna manera, en l'eternitat.
	Un exemple clar de celebració del temps sagrat són les festes commemoratius, cada any nou, de la creació. El temps comença novament amb la festa i amb ella l'home sent que reneix.
	
	L'home, en la festa, se sent partícip de la creació, es fa contemporani dels déus. El grup humà conserva i repeteix els gestos i models sagrats per a que no es desfigurin ni s'oblidin.

	A continuació veurem, com a exemple de festes religioses, les que celebren els jueus:

	"Les famílies jueves aprofiten els dies de festa per a ensenyar els fills la història i la religió d'Israel:

	Així les festes dels Purim, en març o a l'abril, és una festa de disfresses en la que els nens representen la salvació dels jueus de les intrigues de Haman, gran visir del rei dels perses Asuero, que va tenir lloc gràcies a Mardoqueu i la intervenció de la reina Ester.
		
	Schawuot, la festa de la setmana o de les primícies, al maig o al juny, recorda el dia en el que els israelites van rebre el Decàleg.

	Sukkoth, la festa de les Enramades o dels Tabernacles, festa d'acció de gràcies per les collites, que es celebra a la tardor durant vuit dies, no només anuncia la fi de la collita sinó el començament del període de pluges. Es construeixen tendes amb palla per a commemorar les que van aixecar els jueus en fugir d'Egipte.

	Hannukà, la festa de les llums, al novembre o al desembre, recorda la victòria de Judes Macabeu sobre els siris i commemora l'acte de tornar a encendre les llums en el temple. Els més grans canten i juguen amb els nens. L'acte d'encendre el canelobre es realitza amb la més gran solemnitat. En cadascuna de les nits de festa s'encén un ciri més i els nens reben regals". 

A continuació hauràs de ser tu qui expliqui el sentit de les festes cristianes tot seguint el calendari litúrgic. 
Advent, Nadal, (...) Quaresma, Setmana Santa, Pasqua (...)

UNITAT 4

Els signes del sagrat

4.1. El cel

Si aixequem  el cap i mirem al cel, descobrim sense massa dificultats el seu poder, la seva immensitat i com som de petits nosaltres en comparació. El cel serà un símbol de poder: està per sobre nostre i, per tant, domina la terra des de dalt.
El cel apareix davant la humanitat alt, poderós, fort, infinit, incomprensible, misteriós.

La volta celesta és el Totalment Altre, allò que no és el que coneixem. El cel és allò inaccessible per a les persones; pertany als éssers sobrehumans. És per això que, en molts pobles, el nom de déu significa allò que el cel simbolitza. Així per al poble sioux, Déu és Wakan, que vol dir "en l'alt" i "a sobre"; per als maoris, el nom del seu deu significa "l'elevat a dalt"; i els jueus i cristians sovint anomenen a Déu "l'Altíssim".

El cel és, per a la majoria de religions, el lloc d'on procedeix la divinitat i allà on habita. El cel és massa poderós, massa fort, massa alt per a simbolitzar res d’humà. El cel pertany al món dels éssers sobrenaturals.[footnoteRef:22] [22:  Els txucaramae creuen que procedeixen del cel. Els que allà vivien van veure la bellesa de la terra i van decidir baixar. 
Els awa-guaja pensen que tots els morts van al cel, on hi ha un gran poblat guaja.] 



4.2. El sol

En el sol podem descobrir un aspecte immortal, cada dia apareix i es pon, recordant-nos el nostre destí inexorable, però alhora la nostra esperança de renéixer com ell. 
El sol no "envelleix", no canvia de forma, no es desgasta; el sol pot servir com a símbol de la immortalitat.

El sol també és qui tot ho il·lumina. Gràcies a la seva llum tot pot ser vist; el sol també simbolitza l'ull de Déu, davant el qual no res es pot amagar. 
 
4.3. La lluna

L'observació de la lluna produeix una experiència dramàtica i, alhora, consoladora.

A diferència del sol, que apareix sempre amb la mateixa forma, la lluna creix i decreix, fins i tot deixa de sortir algunes nits. La lluna, neix, creix, decreix i mor. El cicle lunar dibuixa la vida de tota persona. La lluna revela a la humanitat la seva pròpia condició. Una condició que inclou una resurrecció. La mort de la lluna ve seguida d'un renaixement: la "lluna nova". Així els humans poden llegir també que la seva pròpia mort no és una desaparició definitiva.

A més de signe de immortalitat, la lluna representa els ritmes de la vida. La lluna es converteix en "reina i senyora" dels ritmes de les aigües, la pluja, la fecunditat de la dona...
Les aigües estan sotmeses als ritmes de les marees, que produeix la mateixa lluna. També es creia que la lluna plena provoca  facilitat per a que plogui. La vegetació té el mateix ritme de la lluna; fins i tot és normal que els pagesos plantin les llavors quan hi ha lluna plena perquè creuen que així la collita serà més bona. El cicle ovàric de la dona dura aproximadament 28 dies i, per tant, s’entén també que està regit per la lluna. Per tot això és que moltes divinitats lunars ho són també de les aigües, de la vegetació i de la fertilitat femenina.

La lluna, a més, compleix el paper de mesurar el temps. Sempre ha estat més fàcil de fer calendaris lunars que no pas solars. Així, la lluna es converteix també en "senyora del temps". 

En la lluna, doncs, trobem una de les més importants sacralitzacions que han emprat diverses cultures.

4.4. La terra, la dona, la fecunditat.

De forma universal, la terra ha estat interpretada com una matriu que dóna vida a tot, com una mare, font de tot ésser i de tota vida. En tant que mare, la terra és vista com una dona. La terra és la "mare-terra" que dóna vida, però també la que acull al seu si la mort. 

La terra és símbol de fecunditat. La terra té cura de tots els éssers alimentant-los; la terra recull també els seus fills morts i els dóna nova vida. Tot el que surt de la terra, ha de retornar al seu si. Al seu si por recobrar vida el que acull la terra, com ho fan les llavors, que moren per donar noves plantes. Així, la terra es converteix en signe d'esperança del retorn dels humans a la vida, en consol de la mort, en símbol de resurrecció.

4.5. L'aigua.

Per a les diferents concepcions religioses, les aigües van existir abans que la terra. La terra, i tot el que existeix, ha sorgit de les aigües. De fet, com sabem, l'aigua és indispensable per a la vida. Però l'aigua, que dóna vida, també la pot treure. 

L'aigua de la pluja rega els camps i omple els rius, però també pot inundar la terra i matar animals i plantes. Després de la inundació, però, torna l’aigua a mare, la terra reviu, fins i tot, amb més força. L'aigua que mata, fa renéixer. Aquest fet s'ha aprofitat per a ritualitzar el renaixement a una nova vida. La immersió ritual en les aigües equival a la mort que ens permet renéixer a una vida nova i millor. Aquí hauríem d'afegir el poder de l'aigua coma netejadora d'allò que fa nosa, de la brutícia de la que ens volem despendre.

4.6. La vegetació

Les plantes són el receptacle i la confluència de les forces de la terra i de l'energia solar. Les plantes, els arbres, tenen el poder concentrat de les energies. Els arbres tenen poder. També ens parlen del caràcter cíclic de l'existència. Recorden la vida que es regenera periòdicament. En la mentalitat arcaica, les plantes simbolitzen i "són" la vida que crea i que es regenera. El misteri del funcionament de la vida és contemplat per la humanitat primitiva en el cicle de vida de la vegetació.

4.7. Les pedres

Per la seva duresa, les pedres manifesten el ser perdurable de una realitat forta. Aquesta fortalesa les ha fetes representants de la divinitat perenne i que ningú pot destruir ni dominar.


UNITAT 5

Persones i espais sagrats de construcció humana

5.1. Persones sagrades: xamans[footnoteRef:23], bruixes, bruixots, mags, monjos, emperadors-déu, sacerdots, guies espirituals [23:  Exemple dels txucaramae. El xaman foragita els esperits malèfics amb fum.] 


	Les persones sagrades són les que estan al capdavant de la realització dels ritus, els servidors de la divinitat, els seus representants.
	Els ritus sempre comporten un ministeri que és exercit per les persones sagrades: sacerdots, ministres, xamans, mags, bruixots... Qui realitza el ritu és ministre, servent i representant de la divinitat. 


	Ells executen els cultes, guarden i estan al servei del temple, conserven i expliquen els mites. Són els que poden entrar en contacte amb la realitat sagrada de forma més directa, poden tocar certs objectes sagrats, fer els sacrificis i entrar a llocs prohibits per al poble.

	Aquestes persones poden formar, fins i tot, una casta amb una funció social i cultural. Sobretot en les religions més antigues, les persones sagrades arriben a constituir un grup social hereditari.

	En diverses cultures el rei o cap de la tribu te també funcions de sacerdot o és considerat representant o enviat del déu i, per tant, persona sagrada.[footnoteRef:24] [24:  Es pot veure: REMEIERS I RITUALS DEL MÓN PRIMITIU.] 


5.2. Temples i edificis religiosos.

	En les cultures més avançades, l'espai sagrat serà el temple, el santuari, la casa cultual, la catedral... Són, en la seva estructura, imitacions dels llocs sagrats naturals, com ara la muntanya sagrada. Tots els espais sagrats serveixen per a recordar el misteri que guarden, faciliten les funcions pròpies del culte comunitari, tot adoptant una forma diferent en cada religió.

	Cada religió té un tipus diferent d'edifici sagrat, de casa de la divinitat, en funció dels ritus i del culte que s'hi realitza. Per als antics egipcis era el temple; per als antics grecs, el temple o santuari; per als jueus la sinagoga; per als cristians catòlics, l'església; per als musulmans, la mesquita...
	Aquests edificis s'adaptaran també al país on es construeixen en funció de la seva cultura i clima. Malgrat això, les diferències d'estil no modificaran allò fonamental que tenen cadascun d'aquests edificis.

	No solament els temples són espais sagrats. N'hi ha d'altres. Entre aquests, uns de molt importants són els cementiris. Com els morts es relacionen amb el transcendent, aquests llocs sempre seran espais sagrats, espais de silenci, espais de retrobament amb el misteri.[footnoteRef:25]
 [25:  Interessant la sèrie EL CEL A LA TERRA
	EL PAGANISME, EL JUDAISME, L’ISLAM,	L’HINDUISME, EL BUDISME] 

UNITAT 6

Relació personal amb el sagrat

6.1. La pregària

	La pregària és l'acte central de l'actitud religiosa.
	Les fórmules d'oració les hem trobades a totes aquelles religions de les quals en tenim notícia.
	L'oració és el fenomen primari de la vida religiosa

	Les fórmules de pregària són moltes i molt variades, oferim una breu mostra:

	Les fórmules d'oració més ingènues sovint mostren peticions de favors immediats. De vegades es pot arribar a confondre l'oració amb la màgia; la diferència rau en l'actitud amb la que es procedeix a fer la petició. Es considera que la petició és religiosa i que no es tracta de màgia quan va dirigida a un ser que es reconeix com a superior i al qual tenim confiança malgrat la seva transcendència.
	D'altres fórmules impliquen una acceptació de la voluntat del poder superior i el reconeixement del mateix. Són freqüents les fórmules de salutació reverent a la divinitat. També ho són les que mostren una acció de gràcies a la divinitat pels dons rebuts i les expressions on es manifesta, simplement, un desig de lloança a la divinitat pel seu poder o per la seva glòria.

6.2. Meditació i concentració

	L'home religiosament més desenvolupat perd, sovint, el sentit de petició en l'oració. Ara parlem d'un segon tipus de configuració de l'oració: l'oració mística.
Aquest tipus d'oració s’assembla molt a la meditació filosòfica sobre l'Absolut.
	La mística implica una actitud d'entrega i d'amor a la realitat transcendent. En la mística l'home desenvolupa la seva capacitat de transcendir-se, de sortir d'ell mateix i entregar-se a una altra dimensió. La finalitat de la mística és espiritual i transcendent; no pretén transformar o millorar el món visible. La realitat transcendent es considerada pel místic com la veritable realitat de tot el que existeix. L'expressió de la més elevada convicció del místic és la unió amb aquesta realitat suprema.
Es podria fer servir la següent expressió: es deixa de ser amb Déu per a ser en Déu. Aquesta unió suposa la desaparició de tot el que no és l'Absolut i la negació de tota imatge o representació que en faci referència a Ell.[footnoteRef:26] [26:  Algunes d’aquestes experiències es poden tenir a diversos llocs. Per a fer-ne un tast veurem
VIATGES ESPIRITUALS
] 

image1.jpeg




